section_heading: Dizajn
paragraph_text: Osnovno naoružanje podmornica klase R činilo je šest pramčanih torpednih cijevi kalibra 440 mm. Prostor torpednih cijevi bio je vodonepropusnom pregradom odvojen od ostatka unutarnjeg prostora podmornice. Prvobitno je bio planiran i pramčani top od 76 mm, ali se poslije odustalo od njegove ugradnje jer bi to degradiralo ionako mali raspoloživi prostor za posadu koja je brojila 22 člana. Smještaj pričuvnih torpeda (6 komada) išao je izravno na uštrb udobnosti posade. Jedan od najvažnijih dijelova opreme koji je ciljano ugrađen na klasu R bilo je pet osjetljivih hidrohonskih jedinica, koje su trebale, kako je to tada Admiralitet objašnjavao, "omogućiti otkrivanje i prilazak neprijateljskoj podmornici bez uporabe periskopa". Prislušna hidrofonska postaja bila je instalirana odmah iza torpednog prostora.